b'\n_START_ARTICLE_\nLintukettu\n_START_SECTION_\nLevinneisyys ja elinymp\xc3\xa4rist\xc3\xb6\n_START_PARAGRAPH_\nLintukettua tavataan Chilen pohjoisosista aina Tulimaahan saakka kummallakin puolella Andeja. Argentiinassa lintukettuja tavataan erityisesti maan l\xc3\xa4nsi- ja etel\xc3\xa4osissa. Lintukettuja tuotiin Tulimaahan 1950-luvulla hillitsem\xc3\xa4\xc3\xa4n kaniinipopulaatioiden kasvua. Samoin Perussa on oma lintukettupopulaatio. Lintukettua on viety my\xc3\xb6s joihinkin Atlantin saarista kuten Falklandinsaarille._NEWLINE_Lintukettu el\xc3\xa4\xc3\xa4 tavallisesti pampalla, pensasarolla ja matalilla vuoristoilla, mutta niit\xc3\xa4 on tavattu joskus yli 3\xc2\xa0500 metrin korkeudesta. Ne suosivat avoimia maastoja. Lintukettu sopeutuu hyvin erilaisiin ilmastoihin.\n_START_SECTION_\nUlkon\xc3\xa4k\xc3\xb6 ja ravinto\n_START_PARAGRAPH_\nLintukettu painaa noin 2,5-5,5 kg. P\xc3\xa4\xc3\xa4 on punaruskea, jossa on valkoisia pilkkuja. Leuassa on mustia t\xc3\xa4pli\xc3\xa4. Korvat ovat suuret. Turkki on harmaankirjava, joskin kehon alaosat ovat harmaita. H\xc3\xa4nt\xc3\xa4 on pitk\xc3\xa4._NEWLINE_Lintuketut ovat sekasy\xc3\xb6ji\xc3\xa4. Niiden ruokavalioon kuuluu nis\xc3\xa4kk\xc3\xa4\xc3\xa4t, linnut, niveljalkaiset, hy\xc3\xb6nteiset, haaskat, hedelm\xc3\xa4t ja marjat.\n_START_SECTION_\nK\xc3\xa4ytt\xc3\xb6 ja uhat\n_START_PARAGRAPH_\nLintukettua mets\xc3\xa4stet\xc3\xa4\xc3\xa4n sen turkin takia. Se saattaa tappaa lampaita.'